Lietuvos Respublikos Vyriausybė

nutarimas

DĖL TEIKIMO SIŪLYTI LIETUVOS RESPUBLIKOS SEIMUI REORGANIZUOTI ŠIAULIŲ UNIVERSITETĄ PRIJUNGIMO PRIE VILNIAUS UNIVERSITETO BŪDU IR LIETUVOS RESPUBLIKOS SEIMO NUTARIMO „DĖL ŠIAULIŲ UNIVERSITETO REORGANIZAVIMO PRIJUNGIMO PRIE VILNIAUS UNIVERSITETO BŪDU“ PROJEKTO PATEIKIMO LIETUVOS RESPUBLIKOS SEIMUI

2018 m. gruodžio 5 d. Nr. 1204

Vilnius

Vadovaudamasi Lietuvos Respublikos mokslo ir studijų įstatymo 38 straipsnio 1 dalimi, įgyvendindama Lietuvos Respublikos Seimo 2017 m. birželio 29 d. nutarimą Nr. XIII-533 „Dėl Valstybinių universitetų tinklo optimizavimo plano patvirtinimo“, Lietuvos Respublikos Seimo 2018 m. birželio 5 d. nutarimą Nr. XIII-1230 „Dėl pritarimo Šiaulių universiteto reorganizavimui prijungimo prie Vilniaus universiteto būdu“ ir Lietuvos Respublikos Vyriausybės 2017 m. lapkričio 22 d. nutarimą Nr. 947 „Dėl Valstybinių universitetų tinklo optimizavimo plano įgyvendinimo priemonių patvirtinimo“, Lietuvos Respublikos Vyriausybė nutaria:

1. Teikti Lietuvos Respublikos Seimui siūlymą reorganizuoti Šiaulių universitetą prijungimo prie Vilniaus universiteto būdu.

2. Pritarti Lietuvos Respublikos Seimo nutarimo „Dėl Šiaulių universiteto reorganizavimo prijungimo prie Vilniaus universiteto būdu“ projektui ir pateikti jį Lietuvos Respublikos Seimui.

3. Įgalioti švietimo ir mokslo ministrę Jurgitą Petrauskienę, o jai negalint dalyvauti – švietimo ir mokslo viceministrą Giedrių Viliūną atstovauti Lietuvos Respublikos Vyriausybei, svarstant nurodytą nutarimo projektą Lietuvos Respublikos Seime.

Ministras Pirmininkas	Saulius Skvernelis

Švietimo ir mokslo ministrė	Jurgita Petrauskienė